open-index/open-wikipedia-markdown huggingface dataset:
Qajar-dynastia

**Qajar-dynastia** (tai **qadzar-dynastia)** tarkoittaa Iranissa vuosina 1794–1925 hallinnutta šiialaista dynastiaa, jonka hallitsemaa aluetta on kutsuttu Qajar-valtioksi. Dynastian taustavoimana olivat kajarit***,*** turkkilaissukuinen heimo, jonka jäsenet olivat yleensä paimentolaisia. 

## Dynastian synty
Vuonna 1779, kun Moḥammad Karim Khan Zand, Zand-dynastian viimeinen hallitsija oli kuollut, kajarien heimon päällikkö Agha Moḥammad Khan (vallassa 1779–1797) pyrki yhdistämään Iranin valtansa alle. Vuoteen 1794 mennessä hän oli vakiinnuttanut asemansa Georgiassa ja Kaukasuksella, ja vuonna 1796 hänet kruunattiin šaahiksi.

Agha Moḥammad salamurhattiin vuonna 1797, minkä jälkeen valtaistuimelle nousi hänen serkkunsa Fatḥ Alī Šah (1797–1834). Tämä hävisi kaksi sotaa Venäjälle (1804–1813 ja 1826–1828) ja menetti sille Georgian, Armenian ja pohjoisen Azerbaidzanin.

## Šaahit
Dynastiaan kuuluvia hallitsijoita olivat:

* Agha Mohammad Khan Qajar, 1794–1797
* Fath Ali Shah, 1797–1834
* Ali Mirza Qajar,  1834
* Mohammad Shah Qajar, 1834–1848
* Nasser-al-Din Shah, 1848–1896
* Mozzafar-al-Din Shah, 1896–1907
* Mohammad Ali Shah, 1907–1909
* Ahmad Shah Qajar 1909–1925

## Dynastian tuho
Dynastian viimeinen hallitsija Ahmad Shah Qajar, joka nousi valtaistuimelle, ei kyennyt pitämään valtakunnan ohjia käsissään. Ensimmäisessä maailmansodassa (1914–18) Iran joutui Venäjän, Britannian ja Osmanien valtakunnan miehittämäksi. Helmikuussa vuonna 1921 Reza Shah Pahlavi, (hallitsijana 1925–1941) kaappasi vallan itselleen. Ahmad Shah Qajar syrjäytettiin lopullisesti lokakuussa 1925, kun hän oli matkalla Euroopassa. Tämän jälkeen vallassa oli Pahlavien hallitsijasuku.

## Qajar-valtion luonne
Qajar-valtio oli tyypillinen heimovaltio siinä, että sen byrokratia oli ohut instituutio, joka liittoutui paikallisten heimojen kanssa ja ohjasi niitä löyhästi edustajiensa välityksellä. Byrokratia keskittyi hovin ympärille. Väestöstä kolmannes tai jopa puolet oli paimentolaisia tai puolipaimentolaisia, jotka karjankasvatuksen ohella viljelivät myös maata. Maakuntien kuvernööreiksi nimettiin heimojohtajia, jotka lähettivät valtiolle tietyn osan kokoamistaan veroista.

1920-luvulle tultaessa Qajar-valtion tilanne alkoi olla jo sietämätön: veronkeruu oli puutteellista, minkä vuoksi maalla ei esimerkiksi ollut virallista armeijaa, ja korruptio oli tiuhaan tahtiin vaihtuvissa hallituksissa yleistä. Tämä motivoi Reza Shahia aloittamaan vallankumouksen järjestelmää vastaan.

## Katso myös

* Luettelo Persian kuninkaista

## Lähteet

* 

### Viitteet
Paula Meehan

**Paula Meehan** (s. 1955 Dublin) on irlantilainen runoilija ja näytelmäkirjailija.

Meehan syntyi työväenluokkaisen perheen kuudesta lapsesta vanhimpana. Lapsuudessaan hän vietti aikaa sekä Dublinissa että Isossa-Britanniassa. Meehan sai humanististen tieteiden kandidaatin arvon englannin kielessä, historiassa ja klassisen sivilisaation tutkimuksessa Trinity Collegesta. Taiteiden maisterin oppiarvon hän suoritti Eastern Washington Universityssa, jossa hän omaksui kirjallisia vaikutteita Gary Snyderilta ja Carolyn Kizerilta. Meehan asettui jälleen Dubliniin vuonna 1983. Hän alkoi pitää kirjoitusworkshopeja vangeille ja matalan tulotason yhteisöille Dublinin kantakaupungissa. Meehan onkin kirjoitustyönsä ohella ajanut sosiaalista oikeudenmukaisuutta ja heikossa asemassa olevien asioita. Hänen ensimmäinen runokokoelmansa oli *Return and No Blame* (1984). Sitä seurasivat *Reading the Sky* (1986), *The Man Who Was Marked by Winter* (1991), *Pillow Talk* (1994) ja *Mysteries of the Home* (1996). Meehanin runokokoelma *Dharmakaya* (2001) sai Denis Devlin -palkinnon. Hänen myöhempiä runoteoksiaan ovat *Painting Rain* (2009), *Geomantic* (2016) ja *As If By Magic* (2020). *Geomantic* palkittiin Cholmondeley Award for Poetrylla. Meehan on usein tehnyt poikkitaiteellista työtä. Hän on muun muassa laatinut runoja elokuviin ja tanssiesityksiin. Lauluntekijät ovat myös tehneet musiikkia hänen sanoihinsa. Meehan teki yhteistyössä kuvataiteilija Marie Foleyn kanssa kirjan *Six Sycamores* (2004). 14 Henrietta Street -museon innoittaman teoksen *Museum* (2019) hän teki yhteistyöhankkeena valokuvaaja Dragana Jurišićin kanssa. 

Meehanin näytelmien joukossa ovat *Mrs Sweeney* (1997) ja *Cell* (1999). Hän on tehnyt myös monia näytelmiä lapsille. Hänen draamateoksiaan on esitetty sekä laajalti näyttämöillä että radiossa kuunnelmamuodossa. Meehanin tuotantoa on käännetty muun muassa iirin, ranskan, saksan, kreikan, viron ja japanin kielille. Meehanille on myönnetty Marten Toonder Award, Butler Literary Award, Lawrence O'Shaughnessy Award ja PPI Award for Radio Drama. Meehan on valittu Aosdánan jäseneksi, ja vuonna 2013 hän sai nimityksen *Ireland Professor of Poetry* -asemaan toisena naisena sen historiassa. Vuonna 2015 hänet otettiin Hennessy Hall of Fameen saavutuksistaan runoudessa. Meehanin elämänkumppani on runoilija, kirjailija Theo Dorgan. 

## Lähteet
Ilmapallokaari

**Ilmapallokaari** on ilmapalloista koostuva köynnös. Niitä käytetään esimerkiksi syntymäpäiväjuhlissa, häissä, valmistujaisissa ja vauvakutsuilla. Ilmapallojen kiinnittämiseen voidaan käyttää narua, teippiä tai muita ilmapallojen kiinnitystarvikkeita. Tukirakenteena voi toimia metallikehikko tai pahvista tehty kaarirunko.

Ilmapallokaaren pallot voivat aiheuttaa ympäristöhaittoja, jos ne päätyvät luontoon tai vesistöihin. On tärkeää huolehtia siitä, että ilmapallot kerätään ja hävitetään asianmukaisesti juhlien jälkeen. Myöskin materiaalina on valittavana normaaleita lateksi-ilmapalloja, sekä biohajoavia ekoilmapalloja.
Hyvän olon keskus Pirtti

**Hyvän olon keskus Pirtti** on Pudasjärven keskustaajamassa Kurenalla sijaitseva vuonna 2021 valmistunut ja avattu monitoimitalo. Monitoimitalo rakennettiin samalle tontille, jossa sijaitsi aiemmin vuonna 2018 purettu Kurenalan koulu.

Monitoimitalon tiloissa toimivat Pudasjärven kirjasto, nuorisotilat, kunnan työllisyyspalvelut, Pudasjärven kansalaisopiston toimisto, Pudasjärven Kelan toimisto ja kaupungin terveyskeskus. Lisäksi tiloista löytyy 300-paikkainen auditorio, jossa voidaan järjestää esimerkiksi konsertteja.

Monitoimitalon on suunnitellut Lukkaroinen Arkkitehdit Oy, ja rakentamisesta ja ylläpidosta vastasi YIT. Talon julkisivun hirret toimitti pudasjärveläinen rakennustuotevalmistaja Kontiotuote.

## Lähteet
Vauhtia, vauhtia!

**Vauhtia, vauhtia!** (*Deprisa, deprisa*) on Carlos Sauran käsikirjoittama ja ohjaama elokuva vuodelta 1981.

*Vauhtia, vauhtia!* kertoo suurkaupungin laitamilla elävistä nuorista, Ángelasta, Pablosta, Mecasta ja Sebaksesta, jotka haluavat ansaita helppoa rahaa. Pablo ja hänen ystävänsä Meca varastavat autoja ja tekevät sitten ryöstöjä. Baarissa työskentelevästä Ángelasta tulee Pablon tyttöystävä, joka lähtee mukaan rikollisille retkille. Heidän elämänsä jakautuu tylsyyden ja hetkellisen jännityksen välillä.

Saura valitsi rooleihin amatöörinäyttelijöitä. Elokuva edustaa *quinqui*-alagenreä eli espanjalaisia nuorisorikoselokuvia, joiden tähtinäyttelijöinä nähtiin aitoja kadulta poimittuja nuorisorikollisia. Pabloa näytellyt José Antonio Valdelomar kuoli heroiinin yliannostukseen vuonna 1992 suorittaessaan vankeusrangaistusta. Mecan roolin tehnyt Jesús Arias kuoli 32-vuotiaana käytyään läpi useita vankiloita.

*Vauhtia, vauhtia!* voitti Kultaisen karhun Berliinin elokuvajuhlilla vuonna 1981. Digitaalisesti entisöidyn version maailmanensi-ilta oli Berliinissä helmikuussa 2024.

## Rooleissa

## Lähteet
*  Discogs: ''Deprisa deprisa''

### Viitteet

## Aiheesta muualla
*
Liisa Taskinen

**Liisa Taskinen** (s. 1952 Karhula) on suomalainen lääkäri ja poliitikko. Hänet valittiin Suomen kommunistisen puolueen (SKP) puheenjohtajaksi kesäkuussa 2022.

## Tausta
Taskinen syntyi työläisperheeseen Karhulassa. Hän loi työuransa lääkärinä ja erikoistui yleislääketieteeseen sekä gynekologiaan. Taskinen suoritti lääketieteelliset opintonsa seitsemässä vuodessa Leningradissa. Erikoistumisensa hän suoritti työn lomassa Tampereen yliopistollisessa sairaalassa. Taskinen työskenteli enimmäkseen Kymenlaakson keskussairaalassa ja Karhulan terveysasemalla. Hän toimi myös ylilääkärin asemassa. Vuosina 1982–1983 hän työskenteli namibialaisille perustetulla pakolaisleirillä Angolassa.

Taskinen jäi eläkkeelle joulukuussa 2019 työskenneltyään lääkärinä neljänkymmenen vuoden ajan.

## Järjestö- ja puoluetoiminta
Taskinen liittyi silloiseen SKP:hen vuonna 1971. Ennen valintaansa SKP:n puheenjohtajaksi hän oli toiminut SKP:n varapuheenjohtajana. Lisäksi hän on johtanut Kotkan Vapaa-ajattelijoita.

Vuoden 2023 eduskuntavaaleissa Taskinen sai 123 ääntä Kaakkois-Suomen vaalipiiristä.

Europarlamenttivaaleissa 2024 Taskinen sai 280 ääntä koko maassa eikä tullut valituksi.

## Poliittiset näkemykset
Taskinen on vaatinut ilmasto- ja ympäristökriisiin reagoimista suurin päätöksin ja ratkaisuin, joihin hän kokee vallitsevan järjestelmän päättäjät haluttomiksi. Hän ei usko ympäristökriisin ratkaisun mahdollisuuteen markkinatalouden vallitessa. Taskinen on ottanut kantaa Suomen Nato-jäsenyyttä vastaan ja perusterveydenhuollon rahoituksen lisäämisen puolesta. Hän osallistui  *Suomen [[Naiset rauhan puolesta]]* -liikkeen edustajana Pietarissa syyskuussa 2024 pidettyyn ”Rauhaa, luontoa, yhteistyötä Itämerellä ja arktisilla alueilla” -seminaariin, jossa vaaditiin Ukrainan aseavun lopettamista

## Lähteet
Australian kansalaisuus

**Australian kansalaisuus** on laillinen suhde Australian ja yksittäisen henkilön välillä. Kansalaisuus on myönnetty rajoitetulla ius soli -periaatteella vuodesta 1986 alkaen. Rajoitetussa ius solissa ulkomaan kansalaisille maassa syntynyt lapsi voi saada maan kansalaisuuden tiettyjen ehtojen täyttyessä. Tätä ennen oli käytössä puhdas ius soli.

## Kansalaisen oikeudet ja velvollisuudet

Australian kansalaisen oikeuksiin kuuluu:

* Äänestäminen liittovaltion, osavaltion tai aluevaaleissa sekä kansanäänestyksessä.
* Saada ulkomailla syntyneille lapsilleen Australian kansalaisuuden ​​syntyperän perusteella.
* Hakea työtä Australian julkishallinnossa tai Australian puolustusvoimissa.
* Pyrkiä lainsäädäntöelimeen.
* Hakea Australian passia.
* Oikeus palata Australiaan vapaasti.
* Pyytää konsuliapua australialaiselta virkamieheltä ollessaan ulkomailla.

Australian kansalaisen velvollisuuksiin kuuluu:

* Noudattaa Australian lakeja.
* Äänestää liittovaltion, osavaltion tai aluevaaleissa sekä kansanäänestyksessä. (ns. äänestysvelvollisuus)
* Puolustaa Australiaa tarvittaessa.
* Palvella valamiehistössä, jos siihen pyydetään.

## Kansalaisuuden saaminen syntymällä
Vuoteen 1986 asti kaikki Australiassa syntyneet saivat maan kansalaisuuden. Tämän jälkeen kansalaisuuden saamiseen syntymän perusteella on vaadittu, että henkilön vanhemmista vähintään toinen on Australian kansalainen tai vähintään yhdellä vanhemmista on pysyvä oleskelulupa Australiassa. Jos lapsi on syntynyt Australiassa ja asunut vakinaisesti Australiassa 10 vuotta peräkkäin, lapsi voi automaattisesti saada Australian kansalaisuuden 10:nnentenä syntymäpäivänänsä riippumatta vanhempien kansalaisuudesta tai maahanmuuttajastatuksesta. Vuodesta 2022 alkaen uusiseelantilaiselle vanhemmalle Australiassa syntynyt lapsi saa automaattisesti Australian kansalaisuuden kunhan vain ovat asuneet Australiassa vähintään neljä vuotta. Ulkomailla syntyneet australialaiset, joiden vanhemmista vähintään toisella on kansalaisuus, voivat saada kansalaisuuden hakemuksella. 

## Kansalaisuuden saaminen hakemuksella
Australian kansalaisuuden voi saada hakemuksella täyttämällä seuraavat ehdot:

* Mikäli hakijalla on pysyvä oleskelulupa
* On asunut Australiassa vähintään neljä vuotta ja ollut poissa maasta alle 12 kuukautta 
* Asunut Australiassa viimeiset 12 kuukautta pysyvällä oleskeluluvalla ja alle 90:llä maasta poistumisella
* Omaa hyvän luonteen
* On riittävät tiedot vastuista ja etuoikeuksista Australian kansalaisena
* Aikomus asua Australiassa tai säilyttää läheinen yhteys Australiaan.

## Kansalaisuusvala
Kansalaisuuden saadessaan täytyy vannoa kansalaisuusvala joka kuuluu (osiota "under God" voi jättää pois niin halutessaan):From this time forward, under God, I pledge my loyalty to Australia and its people, whose democratic beliefs I share, whose rights and liberties I respect, and whose laws I will uphold and obey.
## Kaksoiskansalaisuus
Australia on sallinut kaksoiskansalaisuuden vuodesta 2002 lähtien. Australian kansalaiset ovat automaattisesti myös kansainyhteisön kansalaisia.

## Lähteet
Khuda Gawah

**Khuda Gawah** (; suomeksi ”Jumala on todistaja”) on vuonna 1992 ensi-iltansa saanut intialainen hindinkielinen eeppinen draamaelokuva, jonka on ohjannut Mukul S. Anand. Keskeisiä rooleja näyttelevät Amitabh Bachchan, Sridevi (kaksoisroolissa), Nagarjuna, Shilpa Shirodkar, Danny Denzongpa ja Kiran Kumar. Se oli vuoden kolmanneksi eniten tuottanut hindielokuva.

## Juoni
Badshah Khan matkustaa Afganistanista Intiaan löytääkseen Benazirin isän tappajan, jotta hän voisi tehdä tähän vaikutuksen. Hän onnistuu, mutta joutuu pian lavastetuksi murhaan ja jää loukkuun intialaiseen vankilaan.

## Näyttelijät

## Soundtrack

## Palkinnot
* Filmfare Awards
** Paras ohjaus – Mukul S. Anand
** Paras miessivuosa – Danny Denzongpa
** Paras äänitys – Bhagat Singh Rathod, Kuldeep Sood
*** Ehdokkuudet
**** Paras elokuva – Nazir Ahmed, Manoj Desai
**** Paras miespääosa – Amitabh Bachchan
**** Paras naispääosa – Sridevi
**** Paras naissivuosa – Shilpa Shirodkar
**** Paras negatiivinen rooli – Kiran Kumar
**** Paras naislaulaja – Kavita Krishnamurthy (”Main Tujhe Kabool”)

## Lähteet

## Aiheesta muualla
* 
*
Ulf Dageby

**Ulf Dageby** (10. toukokuuta 1944 – 16. heinäkuuta 2024) oli ruotsalainen laulaja, kitaristi ja säveltäjä. Hän oli vuosina 1969–1982 mukana Nationalteatern-yhtyeessä, ja aloitti sen jälkeen soolouran. Hän on myös säveltänyt musiikkia televisiosarjoihin, teatteriin ja elokuviin. Vuonna 2013 Dageby osallistui *[[Så mycket bättre]]* -ohjelmaan, joka perustuu samaan formaattiin kuin *[[Vain elämää (televisiosarja)|Vain elämää]]*.
## Lähteet

## Aiheesta muualla
Lempi Juntunen

**Lempi Amanda Juntunen** (21. elokuuta 1888 – 7. marraskuuta 1947) oli suomalainen luontaishoitoloiden omistaja. Hän koulutti myös hierojia perustamassaan hieromaopistossa.

Lempi Juntunen perusti vuonna 1922 Lahteen hieromalaitoksen ja luontaishoitolan. Vuonna 1923 hän aloitti hierojien koulutuksen perustamassaan yksityisessä hieromaopistossa. Juntusen luontaishoitola laajeni sitten niin että 1930-luvun lopulla hoitolalla oli sivuhoitolat Helsingissä ja Viipurissa. 

Lempi Juntusen kuoltua 1947 yritystä jatkoivat hänen lapsensa, Lahden laitosta lääkintävoimistelija Kauko Juntunen ja Porin sivuliikettä tytär Kyllikki Juntunen. Lahdessa toiminta jatkui ainakin 1970-luvun lopulle.

## Julkaisuja
* *Luontainen terveydenhoito*. Tekijä, Lahti 1933

## Lähteet
Lauri Laitinen

**Lauri Laitinen** -nimisiä henkilöitä ovat:

* Lauri Laitinen, vuodesta 1946 *Lanjala* (1882–1955), SKP:n toiminnassa mukana ollut kirkkoherra
* Lauri Laitinen (s. 2003), perussuomalainen poliitikko
* Lauri Vilho Laitinen (1858–1933), maanviljelijä, nimismies ja valtiopäivämies.
Torstein Dahle

**Torstein Dahle** (s. 20. helmikuuta 1947 Oslo) on norjalainen ekonomisti ja vasemmistopolitiikko, joka toimi Punainen vaaliliitto -puolueen viimeisenä puheenjohtajana 2003–2007, ja sen pohjalle perustetun Punaisten ensimmäisenä puheenjohtajana 2007–2010. Hän aloitti poliittisen uransa Arbeidernes Kommunistpartissa, jonka jäsen hän oli vuosina 1973–1997. Dahle on istunut Bergenin kaupunginvaltuustossa ja Hordalandin lääninkäräjillä.
## Lähteet

## Aiheesta muualla
REC (romaani)

**REC** on Marisha Rasi-Koskisen vuonna 2020 ilmestynyt romaani, jonka on kustantanut Schildts & Söderströms. Teos voitti Tulenkantaja-palkinnon vuonna 2020 ja Runeberg-palkinnon vuonna 2021.

## Lähteet
Cthulhun jäljet

**Cthulhun jäljet** on yhdysvaltalaisen kauhukirjailija August Derlethin novellikokoelma, jonka tarinat kertovat professori Laban Shrewsburyn kamppailusta Cthulhua ja muita suuria muinaisia vastaan. Kertomukset julkaistiin pulp-lehti *[[Weird Tales]]issa* vuosina 1944–1952 ja Arkham Housen kustantamana kirjana 1962. Markus Harjun suomennos ilmestyi Vaskikirjojen kustantamana 2019.

## Luettelo novelleista

Englanninkielisen laitoksen päättää essee ”A Note on the Cthulhu Mythos”, jossa Derleth esittää tulkintansa Cthulhu-tarustosta.

## Arvostelut

E. F. Bleiler (1983) pitää *The Trail of Cthulhua* huomattavasti parempana kuin sen edeltäjää *The Mask of Cthulhua* mutta heikompana kuin H. P. Lovecraftin tekstejä, joita Derleth jäljittelee. Bleiler päättää arvionsa lakoniseen toteamukseen: ”Liikaa Sax Rohmeria.”

Vesa Sisättö kirjoittaa *[[Helsingin Sanomat|Helsingin Sanomien]]* arvostelussa *Cthulhun jälkien* novellien toistavan samaa perusrakennetta: ”nuori mies kietoutuu mukaan professorin tehtävään, joka vie hänet esimerkiksi Arabian aavikolla sijaitsevaan Nimettömään kaupunkiin tai Mustalle saarelle keskelle Tyyntä valtamerta. Aikanaan harvakseltaan ilmestyneiden novellien samankaltaiset tarinat tuskin häiritsivät. Peräkkäin luettuna toistuvat juonikuviot ja Suurten Muinaisten luettelot alkavat maistua puulta, vaikka niistä Lovecraftin mytologian rakastajana haluaisikin vaikuttua. August Derleth teki H. P. Lovecraftin Cthulhu-mytologialle hieman saman kuin Don Rosa teki Carl Barksin ankoille: virtaviivaisti ja kanonisoi Cthulhun. Siitä tuli selvemmin ymmärrettävä, mutta samalla osa sen alkuperäisestä kauhistuttavuudesta katosi. Lovecraftilainen tunne hyytävästä tuonpuoleisuudesta ja ihmisjärjen ylittävästä vieraudesta jää puuttumaan.”

Verkkolehti *Kosmokynän* Teemu Korpijärvi pitää *Cthulhun jälkien* suomentamista kulttuuritekona, sillä Derlethin ansiot Cthulhu-taruston vakiintumisessa olivat kiistattomat. Novellit ”tarjoillaan lukijalle minäkertojan näkökulmasta esimerkiksi päiväkirjamuotoisina silminnäkijäkertomuksina ja erilaisina selontekoina. Näin Derleth samalla kehittää Cthulhun tarustoon uutta kirjallista todistusaineistoa ja tuo tarinansa lähemmäs lukijaa. Tekstit ikään kuin asettavat lukijankin Chtulhun  myytistöön törmäävän tutkijan, kokijan asemaan, ja osallistavat hänet kertomukseen.” Lovecraftin henkilöhahmoista poiketen Derlethin sankarit ovat aktiivisia toimijoita ja tuovat Korpijärven mieleen Indiana Jonesin, mutta novellit kärsivät ylipituudesta ja kaavamaisuudesta, eivätkä ne ”tyylillisesti tai rakenteellisesti ole kestäneet ajan hammasta kovin hyvin” vaan ovat ajoittain suorastaan puuduttavia.

## Lähteet
Merkilliset kirjoitukset

**Merkilliset kirjoitukset** on S. Albert Kivisen kirja, johon on koottu novelleja, H. P. Lovecraftin elämää ja Cthulhu-tarustoa käsittelevä artikkeli sekä filosofisia esseitä. Ensimmäinen painos ilmestyi 1990 ja laajennettu laitos 2006.

## Sisältö

* **I Novelleja H. P. Lovecraftin tyyliin**
** Tuulta tallova itikka
** Keskiyön mato Ikaalisissa
** Cthulhun suojatti
** Miekka hevoselle (vain 2. laitoksessa)
** Puhu pukille (vain 2. laitoksessa)
* **II H. P. Lovecraft ja Cthulhun tarusto**
* **III Obliteskentteja novelleja**
** Töölön mysteeri
** Matka vanhan viisaan miehen luo
** Oblitescentian neljä kuvaelmaa
* **IV Pöytätanssin oudot kuviot**
** Pöytätanssin oudot kuviot
** Edellisen julkaisematon lisäpöytäkirja
* **V Filosofiaa**
** Okemaattisesta ihmiskäsityksestä
** Mentaalisista akteista ja mentaalisista tapahtumista, sisämaailman olemassaolon todistus
** ”...opineerata nukkuvansa”

## Vastaanotto

*[[Aikakone (lehti)|Aikakone]]en* P. A. Manninen arvosteli ensimmäisen laitoksen tuoreeltaan. Manninen pitää avausnovellia ”Tuulta tallova itikka” pettymyksenä, mutta ”Keskiyön mato Ikaalisissa” on erinomainen kertomus joka kestää monta lukukertaa. Aiemmin julkaisematon ”Cthulhun suojatti” tarjoilee ”lovecraftilaista runollista hulluutta” ja ”saattaisi jopa olla kaunein koskaan kirjoitettu suomalainen kauhunovelli”. Parapsykologiaa käsittelevät ”Obliteskentit novellit” ja ”Pöytätanssin oudot kuviot” ovat ongelmallisempia. Kokoelman viimeisen osan filosofisten artikkelien kielenkäyttö on ”jopa teoreettisen filosofian kielenkäytöksi vaikeatajuista”, ja ”onkin syytä ihmetellä, kuinka monet kirjan lukijoista yleensä ovat kykeneväisiä tämän loppuosan lukemaan.”

## Lähteet
Luettelo Reino Nordinin kappaleista

Luettelo Reino Nordinin kappaleista.

## A

* *Aikuisii*
* *Albatrossi*
* *Antaudun*
* *Aurinko*

## C

* *Cara Mia*

## E

* *Ei Lomaa*
* *Eiks Mikään Riitä*

## H

* *Hiljaa Kanssasi*
* *Hunajaa*
* *Huominen On Sun*
* *Hyvästi*
* *Hölmö Lause*
* *Höyhen*

## I

* *Ihmeeni*
* *Illasta Aamuun*

## J

* *Jouluyö, Juhlayö*

## K

* *Kato Mitä Sä Teit*
* *Kato Mua Silmiin*
* *Katson Sineen Taivaan*
* *Kohti Huomista*
* *Kosketa*
* *Kuinka Paljon Voi Rakastaa*
* *Kuivaa Sun Kyyneleet*
* *Kukaan Ei Tiedä Kumminkaan* 
* *Kun Mennään Bai-Laa-Maan*
* *Kunnes Tyhjyys Meidät Saa*
* *Kuolematon*
* *Kuulut Unelmiin*
* *Kyynelten Virta*
* *Käymään Tullaan*
* *Kääntöpuolii*

## L

* *Lemmen Työ*
* *Lempee*
* *Lempi Jota Saanut En*

## M

* *Mamma Ja Faija*
* *Maria*
* *Mehiläinen Kukkaan*
* *Meidän Valo*
* *Mies Murtuu*
* *Mis On Se Rakkaus*
* *Momentumii*
* *Murha*
* *Musiikki On Voimaa*
* *Mä En Maindaa*
* *Mä Kuuntelen*

## N

* *Niin Kaunis*
* *Niin Monta Iltaa...*
* *Niin Varmaan*
* *Niks Ja Naks*
* *Nuoret Siivet*
* *NYT*

## O

* *Ollaan Hiljaa*
* *Onnen Kyyneleet*
* *Oot Ansainnu Kaiken*
* *Ota Mut Näin*
* *Otan Sut Haltuun*

## P

* *Parastaikaa*
* *Parhaista Parhaat*
* *Prologi*
* *Puhu Vaan*
* *Pysähdy Kanssani Tähän*
* *Päätön Polle*

## R

* *Raha*
* *Rakkauden Bermudan Kolmio*
* *Rakkaus On Mennyt Pieleen*
* *Rauhan Annoit*

## S

* *Satamiljoonaa Kertaa*
* *Sellaisena Kuin Olet*
* *Sinä Vain*
* *Soihdut*
* *Sol*
* *Sulta Pois*
* *Sun Kaa*
* *Sun Tie*

## T

* *Taivas Itkee*
* *Toivoo*
* *Tuntematon Sotilas*
* *Tuu Mun Luo*

## V

* *Vapaa*
* *Varo Selkääs Nuori Mies*
* *Veitsenterällä*
* *Viereen*

## X

* *Xsuaalisuuteen*

## Y

* *Ylellistä Elämää*
* *Ylös*
* *Ytimeen*

## Ä

* *Älä Peitä Mun Aurinkoo*
Argentiinan geologia

**Argentiinan geologia** käsittää Argentiinan kallioperään, maaperään ja niihin kätkeytyviin luonnonvaroihin liittyviä seikkoja.

## Kallioperä
Maan länsiosassa on osa Andien vuoristosta. Monet joet virtaavat kohti Tyyntämerta Andien välissä sijaitsevia kanjoneita pitkin.

Andien vuoristo on poimuvuoristo, joka syntyi 60 miljoonaa vuotta sitten. Andit muodostavat 7&nbsp;000 kilometriä pitkän vuorijonon, ja se on maailman pisin vuorijono. Andit kuuluvat Kordillieerien vuoristoon, joka menee läpi Etelä- ja Pohjois-Amerikan. Andeilla on useita vuoriryhmiä, joiden välissä on ylänköalueita. Vuoriston alueella ei ole pitkiä ylityöntövyöhykkeitä, vaan ainoastaan lyhyitä maan kuoren peittymiä.

## Maaperä
Argentiinan itäosassa sijaitsevan Pampan aroalueella maaperä koostuu enimmäkseen hiekasta ja sorasta, jota joet ovat kuljettaneet Andeilta. Maan eteläosa kuuluu Patagonian tasankoon.

Patagonian tasangon pääalueen ja Andien välissä sijaitsevien järvien seudulla on jäätikköaltaita ja moreenikerrostumia.

## Tulivuoret
Andeilla on toimivia tulivuoria ja Chilen rajalla on tulivuoriketju. Yksi tulivuorista on Aconcagua, joka on maailman korkein vuori, joka ei kuulu Himalajaan.

## Kaivannaiset
Argentiinalla on merkittävät malmivarat, mutta niiden hyödyntäminen on alkanut myöhään. Maassa on kultaa, hopeaa, kuparia ja litiumia.

Argentiina on maailman 20. suurin kullantuottaja ja vastaa noin yhdestä prosentista maailman kullantuotannosta. Useimmat suuret kultakaivokset ovat San Juanin ja Santa Cruzin maakunnassa.

Argentiinalla on merkittävät liuskeöljy- ja liuskekaasuvarat.

## Lähteet

## Aiheesta muualla
* Soil Map South America FAO
Pentti Kivinen

**Pentti Erkki Ilmari Kivinen** (s. 20. elokuuta 1943 Vaasa) on suomalainen juristi ja yritysjohtaja, joka on saanut kauppaneuvoksen arvonimen.

Kivinen syntyi lakitieteen lisensiaatti Rento Kivisen ja voimistelunopettaja Aira Paavilaisen perheeseen ja avioitui 1966 peruskoulunopettaja Tuula Marjatta Mäntyniemen kanssa. Hän tuli ylioppilaaksi Vaasan lyseosta 1963 ja valmistui Helsingin yliopistosta oikeustieteen kandidaatiksi 1967 ja lisensiaatiksi 1971, varatuomarin arvon hän sai 1969. Kivinen oli Tukon lakimies 1969–1971 ja lakiasiain johtaja 1971–1977, Rautakonttori-yhtiön toimitusjohtaja 1977–1984, Tukkukauppojen-yhtiön pääjohtaja 1984–1992 ja Suomen Messut Osuuskunnan toimitusjohtaja 1993–2011. Hänellä on ollut myös useita asiantuntija- ja luottamustehtäviä. Kauppaneuvoksen arvonimen hän sai 2002.
## Lähteet

## Aiheesta muualla
**Kauppaa, messuja, politiikkaa: Kauppaneuvos Pentti Kivisen elämä*, Jyrki Jokinen (toim.), 2021
Päivi Linnoinen

**Päivi Kaarina Linnoinen** (o.s. *Miettinen*, s. 21. heinäkuuta 1961 Kaavi) on suomalainen pappi ja kirkollinen vaikuttaja. Linnoinen on toiminut vuodesta 2013 lähtien Tapiolan seurakunnan kirkkoherrana. Tätä ennen on työskennellyt 20 vuoden ajan seurakuntapappina Nurmijärvellä, sekä Klaukkalan kirkkopiirin johtavana pappina ja kappalaisena. Vuosina 2011–2013 Linnoinen toimi Helsingin piispan teologisena erityisavustajana. Linnoinen on koulutukseltaan teologian lisensiaatti. Linnoinen uusi paikkansa vuonna 2016 ja 2020. Vuonna 2020 Linnoinen oli ehdolla *Toivoa on - uudistuminen mahdollisuutena*-ehdokaslistalla, joka oli Tulkaa kaikki-liikkeen suosittelema ehdokaslista.

## Lähteet
Arkadi Vasiljev

**Arkadi Nikolajevitš Vasiljev** (; 16. maaliskuuta 1907 Šuja – 23. elokuuta 1972 Moskova) oli venäläinen kirjailija ja käsikirjoittaja.

Vasiljevin pitkästä proosasta on suomennettu vain alkujaan vuonna 1969 jatkokertomuksena ilmestynyt poliittinen jännitys- ja dokumenttiromaani *Kello kolmetoista, teidän ylhäisyytenne* (WSOY, 1975), joka kertoo neuvostoliittolaisten tiedusteluagenttien toiminasta vuoden 1918 Neuvostoliitossa ja Saksan selustassa toisen maailmansodan aikana. Romaanin ensimmäisessä osassa kuvataan Tšekan työskentelyä vallankumouksen jälkeisessä ajassa. Toisessa osassa kerrotaan Vlasovin armeijan esikunnasta neuvostoliittolaisesta näkökulmasta ja kuvaillaan esikuntaan soluttautuneiden tiedustelumiesten toimintaa. Lähtökohtana ovat historian tosiasiat ja päähenkilön, entisen tšekalaisen ja Vlasovin armeijaan soluttautuneen tiedustelumiehen, kertomat muistitiedot. Venäläinen historian tohtori, kollaboraatioon toisen maailmansodan aikana erikoistunut Boris Kovalev on huomauttanut, että "kirjailija vääristeli monia tosiasioita" teoksessaan.

## Teokset
### Romaanit
* *[[Kello kolmetoista, teidän ylhäisyytenne]]* (час дня, ваше превосходительство, 1969) Helsinki: WSOY 1975 

### Lyhytproosa
* Kristallimaljakko, teoksessa: *Mille nauratte: valikoima neuvostohuumoria ja -satiiria*, suom. Juhani Konkka. Kansankulttuuri 1964
Marunamatkija

**Marunamatkija** (*Oreoscoptes montanus*) on matkijoihin kuuluva lintulaji. Lajia tavataan Pohjois-Amerikassa.

## Koko ja ulkonäkö
Marunamatkija kasvaa 20&ndash;23 cm pitkäksi. Sukupuolet muistuttavat toisiaan ulkonäöltään. Lajin pää, selkä ja siivet ovat harmaanruskeat. Siivissä on kaksi heikosti erottuvaa juovaa. Marunamatkijan rinta ja vatsa ovat pohjaväriltään kellertävän valkoiset, ja niissä on runsaasti mustia viiruja. Linnun kyljet ovat punaruskehtavat.

## Levinneisyys ja elintavat
Marunamatkija pesii Brittiläisestä Kolumbiastalta New Mexicoon ja talvehtii Yhdysvaltain lounais- ja eteläosissa sekä Meksikossa. Lajin elinympäristöä ovat salviamarunaa (*Artemisia tridentata*) tai muita marunoita ja pensaikkoa kasvavat alueet. Talvehtimisalueillaan se elää kuivilla ruohomailla ja kuivissa metsissä. Marunamatkijan ravintoa ovat erityisesti hyönteiset, mutta se syö myös marjoja. Kuppimainen pesä rakennetaan marunapensaaseen, ja naaras munii neljä tai viisi sinistä ruskeapilkullista munaa. Marunamatkijan pesimäkausi on maaliskuulta heinäkuulle.

## Lähteet
Valdemarin kirja

**Valdemarin kirja: Antikvariaattitarinoita** on suomalaisen kauhukirjailija Boris Hurtan novellikokoelma, joka ilmestyi Portti-kirjojen kustantamana vuonna 2010. Kirja sisältää kymmenen *Portti*-lehdessä vuosina 1988–2006 ilmestynyttä novellia sekä ennen julkaisemattoman tarinan ”Kiemurtelevateräinen tikari”.

Kokoelman novellit kertovat antikvariaatinpitäjä Valdemar Rydbergistä ja tämän apulaisesta Nils ”Nisse” Hermelinistä, jotka salaopillisia kirjaharvinaisuuksia etsiessään joutuvat kerta toisensa jälkeen kohtaamaan Cthulhu-taruston kauhistuttavat voimat. Esipuheen mukaan ”äärikiihkeä bibliomaani” V. Rydberg on ”suomalaisen scifi- ja fantasiakirjallisuuden vanhin ja sitkeähenkisin hahmo”. Novelleissa esiintyy myös todellisia henkilöitä ja paikkoja, kuten filosofi S. Albert Kivinen ja kirjailija Tatu Vaaskivi, ja niissä on paljon viittauksia H. P. Lovecraftin tuotantoon sekä harvinaisiin kirjoihin, kuten Mika Waltarin julkaisemattomaan runokokoelmaan *[[Lauluja saatanalle]]*.

## Novellit

* Pahat henget Porkkalassa (4/1988)
* Pirunkirjojen kintereillä (3/1988)
* Perkeleitä Broadwayllä (2/1989)
* Perisynnin kosketus (4/1989)
* Prins Sigismundin lokikirja (3/1991)
* Kiemurtelevateräinen tikari (ei julkaistu aiemmin)
* Utta Maara Tsum (1/1997)
* Valdemarin kirja (2/2000)
* Ahneiden puutarhat (4/2000)
* Tuulinen syksy (1/2005)
* Salakuljettajan tytär (3/2006)

(Suluissa *Portin* numero, jossa novelli ensi kertaa julkaistiin.)

## Vastaanotto

*[[Turun Sanomat|Turun Sanomien]]* Katariina Norontaus kuvailee ensimmäisiä Valdemar-tarinoita puhtaaksi Lovecraft-fanifiktioksi. ”Novelli novellilta Valdemar ja Nisse alkavat kuitenkin itsenäistyä esikuvansa varjosta, ja loppupuolen novellit seisovat vakaasti omilla jaloillaan. Vauhti on hidastunut ja toiminnallisuus vähentynyt hahmojen ja kirjailijan ikääntyessä. Yliluonnollinen ja kauhu taipuvat samalla ennemminkin dekkarin suuntaan. Se, katoaako samalla jotain alkupään tarinoiden vetoavasta viattomuudesta, on makuasia.” Norontaus kiittää myös viehättävän vanhahtavaa kirjoitustyyliä.

Helmet-kirjaston verkkosivusto nosti *Valdemarin kirjan* suositellun kauhukirjallisuuden listalleen ja kuvaili Rydbergin seikkailuja karmaiseviksi ja huvittaviksi.

## Lähteet
Chilen geologia

**Chilen geologia** käsittää Chilen kallioperään, maaperään ja niihin kätkeytyviin luonnonvaroihin liittyviä seikkoja.

## Kallioperä ja maastonmuodot
Maan itäosassa pitkin Argentiinan rajaa sijaitsee Andien vuorijono. Se on 7&nbsp;000 kilometriä pitkä, ja se on maailman pisin vuorijono. Se kuuluu Kordillieerien vuoristoon, joka menee läpi Etelä- ja Pohjois-Amerikan. Andien alueella esiintyy usein maanjäristyksiä ja siellä on toimivia tulivuoria. Andien länsiosassa on vuoristoalue, joka on vanhempi kuin Andit yleensä. Se muodostui noin 200 miljoonaa vuotta sitten jurakaudella. Suurin osa Andeista on syntynyt noin 60 miljoonaa vuotta sitten. Chilen pohjoisosassa on lähellä Tyynenmeren rannikkoa vuoristo Cordillera Domeyko, jonka keskikorkeus on noin 1&nbsp;000 metriä ja joka on samansuuntainen kuin Andit.

## Geologiset uhkat

Chile sijaitsee alueella, jossa Nazcan laatta työntyy jatkuvasti kohti Etelä-Amerikan laattaa. Alityöntöalueella esiintyy paljon vulkaanista toimintaa ja maanjäristyksiä Suuri Chilen maanjäristys 1960 oli voimakkain koskaan mitattu maanjäristys.

Chilen tulivuorista vaarallisimmat ovat maan geologian laitoksen mukaan Villarrica, Llaima, Calbuco, Nevados de Chillán, Puyehue-Cordón Caulle, Osorno, Mocho-Choshuenco, Antuco, Carrán-Los Venados, Cerro Azul-Quizapu, Chaitén, Lonquimay, Hudson ja Láscar.

## Maaperä
Maastonmuotojen ja sedimenttien erilaisen alkuperän takia maaperä eroaa suuresti Chilen pohjois- ja eteläosan välillä. Pohjoisen aavikolla on suolaista hiekkaa, soraa ja emäksistä maa-ainesta, jota olisi vaikea viljellä edes keinokastelun avulla. Myös jokikeitailla suolaisuus rajoittaa maanviljelyä. 

Maan keskiosassa alluviaali on ravinteikasta. Tuliperäinen aines on niin läpäisevää ja nopeasti kuivuvaa, että monilla alueilla voidaan viljellä vain pitkäjuurisia havupuita. Järvialueella maaperän läpäisevyys on pientä, ja siellä onkin kosteita suoalueita. Andien eteläosassa on kylmää ja sateista, maaperässä on tyypillisestti litosolia ja sen päällä ohut kerros andosolia. Vain viileän ilmaston sademetsät pärjäävät sellaisissa olosuhteissa.

Etelän Tulimaan ja Patagonian alankoalueet ovat nummea, jonka turpeessa kasvaa varvikkoa ja suokasveja. Ylempänä ohut orgaanisen maan kerros peittää kivikkoa. Poimuetelänpyökki on sopeutunut tällaiseen ympäristöön.

## Kaivannaiset
Chile on maailman suurin kuparin ja toiseksi suurin litiumin tuottaja. Se johtaa myös jodin, reniumin, natriumin ja kaliumnitraatin tuotannossa. Vuonna 2022 Chile tuotti kuparia noin 5,2 miljoonaa tonnia, joka oli noin 24 prosenttia koko maailman tuotannosta. Samana vuonna litiumintuotanto oli noin 39&nbsp;000 tonnia, joka oli noin 30 prosenttia koko maailman tuotannosta.

## Lähteet

## Aiheesta muualla
* Soil Map South America FAO
Guillaume Musso

**Guillaume Musso** (s. 6. kesäkuuta 1974 Antibes, Ranska) on ranskalainen kirjailija.

Musson äiti työskenteli kirjastossa, ja Musso vietti paljon aikaa kirjastossa, missä hän jo varhain viehättyi kirjallisuudesta. Hän osallistui kouluaikaiseen kirjoituskilpailuun, jossa hän keksi kirjoittamisen ilon. Hän opiskeli sosiaalitaloustiedettä ja valmistuttuaan työskenteli opettajana. Esikoisromaani *Skidamarink* ilmestyi 2001, ja jo seuraavasta, yliluonnollisia sävyjä sisältävästä rakkauskertomuksesta *Et Après…*, tuli menestys.

Musson teoksia on käännetty kymmenille kielille, ja niitä on sovitettu elokuviksi. Gilles Bourdos on ohjannut romaanin *Et Après…* pohjalta elokuvan *Myöhemmin*.

## Suomennetut teokset
* 
* 
* *Elämä on romaani* (*La vie est un roman*). Suomentanut Anna Nurminen. Siltala 2024  (ilmestyy syyskuussa 2024)

## Lähteet

## Aiheesta muualla
S/S Tirrenia

**S/S Tirrenia** oli suomalainen rahtihöyrylaiva, joka räjähti ruumassa syttyneen tulipalon jälkeen 24. tammikuuta 1953 Punaisella merellä. Miehistö ehti poistua aluksesta ennen räjähdystä.

Laiva valmistui vuonna 1905 J.L. Thompson and Sonsin telakalta Sunderlandissa Englannissa. Laiva oli sittemmin norjalaisten, yhdysvaltalaisten, tanskalaisten ja kreikkalaisten varustamoiden omistuksessa eri nimillä (S/S Rygja, S/S Alleguash, S/S Birte Jensen, S/S Guldborgsund, S/S Maraton, S/S Kosti). Toisen maailmansodan alettua laiva ajoi 3. syyskuuta 1939 saksalaisten laskemaan miinaan Trelleborgin edustalla. Laivan miehistö pelastui ja laiva korjattiin Burmeister & Wainin telakalla.

Laiva tuli vuonna 1941 suomalaisen Laivanvarustaja Oy Atlanta-varustamon omistukseen nimellä S/S Arica. Sodan jälkeen se liikennöi Suomen Etelä-Amerikan linjalla. Vuonna 1950 laivan omistajaksi tuli helsinkiläinen Christoffer H. Ericssonin samana vuonna perustama Anchor Shipping Co Oy-varustamo ja uudeksi nimeksi S/S Tirrenia.

S/S Tirrenia oli matkalla Romanian Constanțasta Kiinaan ase-, ammus- ja ammoniumnitraattilastissa Punaisella merellä Port Sudanin kohdalla kun laivan ruumassa syttyi 23. tammikuuta 1953 tulipalo, jota ei saatu sammutettua. Ase- ja ammuslasti oli Korean sodan vuoksi YK:n sotakieltotavaraa ja lastin päälle ole sijoitettu parin metrin vahvuudelta paperimassaa kieltotavaran piilottamiseksi amerikkalaisten tarkastukselta. Palon jatkuessa miehistö joutui poistumaan laivalta pelastusveneillä. Kahdeksan tunnin päästä norjalainen tankkilaiva M/T Olav Ringdal Jr pelasti heidät. Palava S/S Tirrenia oli silloin noin viiden kilometrin päässä ja se räjähti kello 0.45 24. tammikuuta 1953 hajottaen lamppuja ja laseja norjalaislaivalla. Tirrenian räjähdyksessä ei tullut henkilövahinkoja, ainoastaan laivan mastoon paennut laivakissa Mosse menehtyi räjähdyksessä. Räjähdyksen seurauksena laiva upposi ja sen hylky on 115 metrin syvyydessä Punaisen meren pohjassa.

S/S Tirrenian pituus oli 115.03 metriä, leveys 15.38 metriä ja syväys 7.00 metriä. Laivan kuollut paino oli 6&nbsp;900 tonnia ja höyrykoneen teho 1&nbsp;600 hevosvoimaa.

## Kirjallisuutta
* Erkki Tuomi: S/S Tirrenian tuho. Laiva-lehti 4/2002

## Lähteet
Kevätkotakuusama

**Kevätkotakuusama** (*Weigela praecox*) on kuusamakasvien (Caprifoliaceae) heimoon, kotakuusamien (*Weigela*) sukuun kuuluva kasvilaji. Siitä on kehitetty erilaisia lajikkeita koristekasvikäyttöön.

Kevätkotakuusama muistuttaa paljon komeakotakuusamaa (*Weigela florida*). Kevätkotakuusama on kausivihanta pensas, joka voi kasvaa vajaat kaksi metriä korkeaksi. Sen lehdet ovat soikeita, vihreitä ja kääntöpuoliltaan pehmeäkarvaisia. Kukat ovat hauraita ja teriöltään suppilomaisia. Laji kukkii loppukeväästä, ja sen hedelmät ovat pienet ja mitättömän näköiset.

Kevätkotakuusama kasvaa luontaisena Mantšuriassa, Korean niemimaalla ja Japanissa.

## Lähteet

* Missouri Botanical Garden: ''Weigela praecox'' 'Korean Sunrise' 

## Aiheesta muualla
* Laji.fi: Kevätkotakuusama (''Weigela praecox'')
Belgian kielet

**[[Belgia|Belgian]]** on kielellisesti jakautunut käytännössä kahtia kahden suurimman virallisen kielen perusteella. Maassa puhutaan kuitenkin Ethnologuen mukaan 10 elossa olevaa kieltä.

## Viralliset kielet
Maan perustuslain mukaan Belgia jakautuu neljään kielelliseen alueeseen: hollanninkieliseen Flanderiin, ranskankieliseen Valloniaan, saksankieliseen alueeseen Valloniassa ja Brysselin pääkaupunkiseutuun, joka on virallisesti kaksikielinen (hollanti ja ranska). Jokainen kunta kuuluu johonkin edellä mainittuun kielelliseen alueeseen.

Hollanninkieliset sijoittuvat maantieteellisesti Belgian pohjoisosiin, kun taas ranskankieliset eteläosiin. Saksankieliset alueet sijaitsevat Vallonian itäosissa Saksan rajan tuntumassa.

Huolimatta siitä, että monet belgialaiset käyttävät maan kahdesta suurimmasta kielestä paikallisia nimiä (flanderi ja vallooni), koulut käyttävät nimityksiä hollanti ja ranska.

### Kaksi- ja monikielisyys sekä sen haasteet
Enemmistö belgialaisista osaa sekä ranskaa (75 % koko maan väestöstä) että hollantia (70 %). Arviolta 10 % maan asukkaista on täysin kaksikielisiä. Belgian kuningashuoneen jäsenet ovat perinteisesti käyneet koulunsa osittain hollanniksi ja osittain ranskaksi.

1800- ja 1900 -lukujen vaihteessa Belgian hallinto toimi lähes yksinomaan ranskaksi, mutta 1900-luvun kuluessa hollanninkieliset flaamit alkoivat vaatimaan kielellistä tasa-arvoa, mikä aiheuttaa kitkaa vielä tänäkin päivänä hollannin- ja ranskankielisten ryhmien välillä. Vuonna 1962 Belgia jaettiin käytännössä kahtia hollannin- ja ranskankieliseen alueeseen.

Vaikka Bryssel on virallisesti kaksikielinen alue, ranskankieliset ovat perinteisesti olleet enemmistö pääkaupunkiseudulla.

## Muut kielet
Belgiassa yleisesti puhuttuja vieraita kieliä ovat italia, espanja, puola, turkki ja portugali. Näistä kielistä arabia on puhutuin ei-virallinen äidinkieli (n. 3 % maan koko väestöstä). 

Suurin osa belgialaisista osaa ainakin hieman englantia.

## Lähteet
Tuikemato

**Tuikemato** (*Phosphaenus hemipterus*) on melko harvinainen kiiltomatojen heimoon kuuluva kovakuoriainen ja toinen Suomen kahdesta kiiltomatolajista tavallisen kiiltomadon lisäksi. Yleisemmän  ja suurikokoisemman sukulaisensa tavoin se kykenee tuottamaan valoa takaruumiin kärjessä sijaitsevalla valoelimellä, mutta huomattavasti himmeämpänä. Tuikemato on kooltaan noin 6–10 millimetriä; koiraat ovat naaraita pienempiä. Kummallakin sukupuolella peitinsiivet ovat surkastuneet pieniksi tyngiksi, joten molemmat sukupuolet ovat lentokyvyttömiä. Koiraalla on pitkät tuntosarvet. Tuikemadon toukat käyttävät ravinnokseen lieroja, kun taas aikuiset eivät syö.

Tuikemadon voi sekoittaa erityisesti toukkana kiiltomatoon, mutta tuikemadon toukan ruumiinjaokkeet ovat yksivärisen tummat, kun taas kiiltomadolla jaokkeiden takareunoissa on vaaleat pilkut. Tuikemadon toukat ovat myös kiiltomadon toukkia hieman kapeampia ja pienempiä. Toukan tuntosarvet ovat lyhyet ja sen ruumiinjaokkeiden väritys on päältä tumma.

Tuikemadon levinneisyysalue ulottuu Välimeren alueelta Keski-Eurooppaan ja länteen Atlantin valtamerelle sekä pohjoiseen Skandinaviaan ja Englantiin, minkä lisäksi sitä esiintyy vieraslajina Pohjois-Amerikassa. Elinympäristöä ovat niityt, tulvatasangot, metsäreunat ja kuivat rinteet, mutta myös puistot ja puutarhat. Niitä voi löytää myös esimerkiksi rakennusten seiniltä. Suomessa tuikematoa esiintyy maan eteläisimmissä osissa etelärannikolta ainakin muutamia kymmeniä kilometrejä sisämaahan päin; pohjoisimmillaan lajia on tavattu Hyvinkäällä ja Mäntsälässä.

Tuikemato on suvun *Phosphaenus* ainoa laji.

## Lähteet
Tommi Viikinkoski

**Tommi Viikinkoski** (s. 1984) on suomalainen taikuri, mentalisti ja puhuja. Viikinkoski kuuluu kansainväliseen Psychic Entertainers Association Inc-järjestöön. P.E.A. toimii ammattimentalistien, hypnotistien ja muiden psyykikkoviihdyttäjien kattojärjestönä maailmassa. Vuonna 1978 perustettuun kansainväliseen järjestöön kuuluu noin 250 jäsentä ympäri maailman. Viikinkoski on järjestön kautta aikain neljäs suomalaisjäsen. 

Koulutukseltaan hän on medianomi. Viikinkoski opiskelee ratkaisukeskeiseksi lyhytterapeutiksi Helsingin Psykoterapiainstituutissa. Taikuuden pariin hän ajautui jo nuorena. Lapsena nähty Timo Taikurin esitys Tampereen Särkänniemessä innosti Viikinkoskea opettelemaan ensimmäiset taikatemppunsa. Ensimmäiset esiintymisensä hän teki 12-vuotiaana. Mentalismin pariin Viikinkoski siirtyi noin parikymppisenä nähtyään brittiläisen mentalisti Derren Brownin tv-ohjelman Trick of the Mind. 

## Muistitekniikat
Tutustuttuaan norjalaisen muistimestari Oddbjörn Byn opastuksella muistitekniikoihin vuonna 2012 Viikinkoski opetteli ulkoa Piin tuhat ensimmäistä desimaalia kahdessa viikossa. 

## Huijarit
Hän oli mukana myös vuonna 2015 Radio SuomiPopilla nähdyssä Huijarit -ryhmässä, jossa hän ja mentalistit Jose Ahonen ja Johannes Malkamäki tekivät huijauksia piilokameratyylisesti.

## Kirjailija
Viikinkoski on julkaissut näkökulman muuttamiseen ja stoalaisuuteen pohjautuvan kirjan *Kaikesta huolimatta - mentalistin ohjeita hyvään oloon* (Basam Books 2023). Ammattilaiseksi hän siirtyi lopetettuaan radiojuontajan työt Radio Porissa helmikuussa 2023.

## Lähteet

## Aiheesta muualla
* Viikinkoski.fi - virallinen kotisivu
Lech Wałęsan kunnianosoitukset

**Lech Wałęsa**, joka tuli tunnetuksi Puolan Solidarisuus-liikkeen karismaattisena johtohahmona ja kommunismin romahdettua Puolan presidenttinä, otti elämänsä aikana vastaan useita palkintoja, joista tunnetuin lienee Nobelin rauhanpalkinto.

## Ritarikunnat

### Puolalaiset
*  Valkoisen kotkan ritarikunta (Puola, 1992, suurmestari)
*  Jälleensyntyneen Puolan ritarikunta (Puola, 1992, suurmestari)
Lähde:

### Ulkomaalaiset

*  Presidential Medal of Freedom (USA, 1989)
*  Philadelphian vapauden mitali (USA, 1989)
*  Marianmaan ristin ritarikunnan 1. luokka (Viro, 2006)
*  Suomen Valkoisen Ruusun ritarikunta ketjulla (Suomi, 1993)
*  Kunnialegioonan suurristi (Ranska, 1991)
*  Italian tasavallan ansioritarikunnan suurristi (Italia, 1991)
*  Valkoisen leijonan ritarikunnan suurristi (Tšekki, 1999)
*  Elefanttiritarikunnan ritari (Tanska, 1993)
*  Vapauden ritarikunta ketjulla (Portugali, 1993)
*  Henrik Purjehtijan ritarikunta ketjulla (Portugali, 1994)
*  Pyhän Mikaelin siiven ritarikunnan suurristi (Portugali)
*  Alankomaiden leijonan ritarikunnan suurristi (Alankomaat)
*  Leopoldin ritarikunnan suurristi (Belgia, 1991)
*  Serafiimiritarikunnan ritari (Ruotsi, 1993)
*  Unkarin ansioritarikunnan suurristi (Unkari, 1994)
*  Pyhän Olavin ritarikunnan suurristi (Norja)
*  Paavi Pius IX:n ritarikunta ketjulla (Vatikaani, 1991)
*  Bathin ritarikunnan suurristi (Yhdustynyt kuningaskunta, 1991)
*  Francisco de Mirandan ritarikunnan 1. luokka (Venezuela, 1989)
*  Saksan liittotasavallan ansioritarikunnan suurristi (Saksa)
*  Chilen ansioritarikunta ketjulla (Chile)
*  Etelän Ristin ritarikunnan suurristi (Brasilia, 1995)
*  Uruguayn itäinen tasavallan mitali (Uruguay)
*  Turkin tasavallan valtion ritarikunnan 1. luokka (Turkki, 1994)
*  Liettuan vuosituhannen tähti (Liettua, 2008)
*  Kristoffer Kolumbuksen ritarikunnan suurristi (Dominikaaninen tasavalta, 2001)
*  Ruhtinas Jaroslav Viisaan ritarikunnan 2. luokka (Ukraina, 2005)

Lähde:

Wałęsa kieltäytyi vuonna 2011 ottamasta vastaan Vytautas Suuren ritarikuntaa, koska katsoi Liettuan sortavan maan puolalaisvähemmistöjä.
## Nobelin rauhanpalkinto
Wałęsalle myönnettiin Nobelin rauhanpalkinto vuonna 1983. Myöntämisperusteena oli väkivallaton toiminta vapaiden ammattiyhdistysten ja ihmisoikeuksien hyväksi Puolassa.

## Kunniakansalaisuudet ja kaupungin avaimet
Wałęsa on 35 eri kaupungin tai alueen kunniakansalainen.

## Kunniatohtorin nimitykset
Wałęsalle on myönnetty kunniatohtorin arvo 38 yliopistossa ympäri maailmaa.

## Lech Wałęsan mukaan nimettyjä paikkoja
Vuonna 2004 Gdańskin lentokenttä nimettiin uudelleen Lech Wałęsan mukaan.

## Lähteet
Anchor Shipping

**Ab Anchor Shipping Co Oy** oli suomalainen vuosina 1950–1963 toiminut varustamo, jonka kotipaikka oli Helsinki. Varustamon perustaja ja johtaja oli professori, kapteeniluutnantti Christoffer H. Ericsson. Varustamo omisti viisi rahtihöyrylaivaa. 

## Varustamon laivoja

## Lähteet
The Brussels Times

***The Brussels Times*** on Belgian pääkaupungissa Brysselissä ilmestyvä englanninkielinen sanomalehti. Se perustettiin vuonna 1965 ja se on nykyään maan suurin päivittäinen englanninkielinen sanomalehti.

Lehden päätoimitus sijaitsee Brysselin pääkaupunkialueella, Ixellesin kunnassa.

## Lähteet
Kirjallisuusvuosi 1724

**Kirjallisuusvuosi 1724** käsittelee vuoden 1724 tärkeitä kirjallisuuden tapahtumia, uutisia ja julkistuksia.

## Tapahtumia
* Venäjän keisari Pietari Suuri perusti Pietarin akatemian, josta kehittyi Venäjän tiedeakatemia. Pietarin valtionyliopisto katsoo olevansa Pietarin akatemian perinteen jatkaja ja siten maan vanhin yliopisto.
* Georgian kuningas Vakhtang VI synnytti maahan kirjallisen renessanssin: hän teetti käännöksiä muista kielistä ja kirjoitti myös itse. Hänen aikanaan Tbilisiin perustettiin ensimmäinen kirjapaino. Vuonna 1724 Vakhtang kuitenkin syöstiin vallasta ja hän pakeni Venäjälle 1&nbsp;200 Georgian koulutetun miehen ja heidän perheidensä kanssa. 

## Julkaisuja

* Daniel Defoe &ndash; *Roxana, the Fortunate Mistress* 
* Johann Christian Günther &ndash; *Deutsch und lateinische Gedichte* (runokokoelma)
* Pietro Metastasio &ndash; *Didone abbandonata* (italialainen runokokoelma)
* Jonathan Swift &ndash; *Drapiers Letters* (kirjallisuuslehti)

## Lähteet
Suomen Brysselin-suurlähetystö

**Suomen Brysselin-suurlähetystö** on Suomen ulkomainen edustusto Belgian pääkaupungissa Brysselissä. Edustustoa on syyskuusta 2022 lähtien johtanut suurlähettiläs Jouko Leinonen.

Belgia tunnusti Suomen itsenäisyyden kesäkuussa 1919 ja diplomaattiset suhteet solmittiin seuraavassa kuussa. Vuonna 1938 Suomi perusti suurlähetystön Brysseliin.

## Katso myös
*Luettelo Suomen diplomaattisista edustajista Euroopassa

## Lähteet

## Aiheesta muualla
* Suomi ulkomailla: Belgia (finlandabroad.fi)
* Suomen edustustot ulkomailla (um.fi)
Kirjallisuusvuosi 1725

**Kirjallisuusvuosi 1725** käsittelee vuoden 1725 tärkeitä kirjallisuuden tapahtumia, uutisia ja julkistuksia.

## Tapahtumia
* Kiinassa painettiin 66 kopiota 5&nbsp;020-osaisesta tietosanakirjasta, *Gǔjīn Túshū Jíchéngistä* (suom. 'Täydellinen kokoelma kuvia ja kirjoituksia varhaisimmista ajoista nykyaikaan'). Kirjassa on 800&nbsp;000 sivua ja sen painotyössä tarvittiin 250&nbsp;000 pronssista irtokirjasinta.

## Julkaisuja
* Johann Fux &ndash; *Gradus ad Parnassum* (musiikin teoriaa)
* Ludvig Holberg &ndash; *Jeppe paa Bierget* (näytelmä)
* Montesquieu &ndash; *Le Temple de Gnide* (romaani)
* Allan Ramsay &ndash; *The Gentle Shepherd* 
* Giambattista Vico &ndash; *Scienza Nuova* (filosofiaa)
S-ryhmä (autoluokka)

**S-ryhmä** oli suunniteltu ralliautojen luokka, jota suunniteltiin B-ryhmän seuraajaksi. Kun B-ryhmä kiellettiin myös S-ryhmä peruttiin. Tätä ennen autovalmistajat olivat kehittäneet prototyyppejä tuleville autoille. Luokan säännöissä valmistajalta vaadittiin vähintään kymmenen identtisen auton valmistuserää homologaatiota varten. FISA:n Gabriel Cadringherin lausumat olivat mandaatinomaisia, vaikka eivät olleet varmasti sovittuja. Vaatimuksiin kuuluivat törmäystestit, teräksinen turvarakenne ja vähintään tuhannen kilogramman paino. Yrityksenä rajoittaa tehot 300 hevosvoimaan S-ryhmän odotettiin sallivan 2,4-litran vapaasti hengittävät moottorit ja 1,2-litran ahdetut moottorit. Aikeena oli sallia S-ryhmän autot rallin MM-sarjan kaudelle 1987, mutta ei vielä oikeutettuina pisteille. Vuoden 1988 oli tarkoitus olla ensimmäinen täysi kausi.

Lancian ECV (Experimental Composite Vehicle) käytti nelisylinteristä ahdettua moottoria, joka tuotti 600 hevosvoimaa. ECV käytti hiilikuitua sekä kevlaria kantavassa rakenteessa ja painoi 900 kilogrammaa. Muita suunniteltuja autoja olivat Toyota MR2 222D ja myös Audilla oli keskimoottorinen prototyyppi kehityksessä.

## Lähteet